มันนี่ทูเดย์
บริษัทต่างชาติออกหุ้นกู้บาท
7 ก.ย. 2559

บริษัทต่างชาติออกหุ้นกู้บาท
รายงานข่าวจากสำนักงานบริหารหนี้สาธารณะ (สบน.) เปิดเผยว่า กระทรวงการคลังอนุญาตให้นิติบุคคลต่างประเทศ 2 ราย ออกพันธบัตรหรือหุ้นกู้สกุลเงินบาทในไทยได้ภายในวันที่ 31 พ.ค. 2560 ประกอบด้วย Trina Solar (Singapore) Science &amp; Technology PTE. LTD. และ KNM Group Berhad โดยมีเงื่อนไขให้ผู้ได้รับอนุญาตใช้เงินที่ได้รับจากการออกพันธบัตรหรือหุ้นกู้สกุลเงินบาทในประเทศไทยเท่านั้น ทั้งนี้กระทรวงการคลังขอสงวนสิทธิในการระงับการออกพันธบัตรหรือหุ้นกู้สกุลเงินบาทในประเทศไทยในกรณีที่สถานภาพ สถานะการเงิน หรือการอื่นใดที่เกี่ยวข้องของผู้ได้รับอนุญาตมีการเปลี่ยนแปลงที่ส่งผลกระทบต่อฐานะการเงินอย่างมีนัยสำคัญ หรือเมื่อผู้ได้รับอนุญาตมีการดำเนินการไม่เป็นไปตามเงื่อนไขที่ได้รับอนุญาต